Samkvæmt nýsjálensku lögreglunni eru minnst fimm látnir og nokkurs fjölda er saknað . Lögreglan segir að 23 hafi verið bjargað en varaði við því að tala látinna sé líkleg til að hætta , þar sem ferðamenn voru að heimsækja eldfjallið þegar það gaus . Svæðið er of hættulegt fyrir björgunaraðgerðir eins og er . Þetta kemur fram á vef BBC . White Island , sem er einnig þekkt sem Whakaari , er eitt af virkustu eldfjöllum Nýja-Sjálands , en eyjan er í einkaeigu og fjöldi ferðamanna fer þangað í skoðunarferðir á hverjum degi . Gosið hófst rúmlega eitt í nótt að íslenskum tíma , en þá var klukkan rétt rúmlega tvö um daginn á Nýja-Sjálandi . Bein útsending frá eldfjallinu sýndi hóp gesta innan í gígnum áður en allt varð svart . Jacinda Ardern , forsætisráðherra Nýja-Sjálands , sagði að nokkur fjöldi ferðamanna hefði verið á eða við eyjuna , bæði innfæddir og erlendir . Hún sagði að lögregla væri að sinna björgunaraðgerðum en að öskufall gerði það erfitt að komast að eyjunni . Lögregla sagði í fyrstu að það hefðu verið 100 manns á eða við eyjuna , en tölunni var fljótlega breytt í 50 . Eldfjallið hefur gosið nokkrum sinnum síðustu ár , síðast árið 2016 , en þá meiddist enginn . Ekki er talið að eldgosið hafi áhrif á Norðurey Nýja-Sjálands .